Udham Singh

Udham Singh (født 4. august 1928 i Sansarpur en liten landsby i nærheten av Jallandhar Cantonment i Punjab, død 23. mars 2000 i Sansarpur) var en indisk landhockeyspiller som deltok i flere olympiske leker, 1952 i Helsingfors, 1956 i Melbourne, 1960 i Roma og 1964 i Tokyo.

Singh gikk under kallenavnet Udhi, veide 58 kg og var 168 cm høy. Han spilte Half Back for landslaget. Han studerte ved Victor High School og DAV College, Jallandhar. Han spilte for Punjab Police fra 1947 til 1965.
  
Singh ble olympisk mester i landhockey under OL 1952 i Helsingfors. Han var med på det indiske laget som vant landhockeyturneringen. Det var tolv lag med i turneringen og India vant kvartfinalen mot Østerrike med 4-0 og i semifinalen slo de Storbritannia med 3-1 og i finalen Nederland med 6-1.

Fire år senere, under OL 1956 i Melbourne, vant han sin andre olympiske gullmedalje i landhockey. India vant semifinalen med 1-0 over Tyskland og i finalen beseiret de Pakistan med 1-0.

Singh vant sin tredje olympiske gullmedalje under sommer-OL 1964 i Tokyo. Etter å ha vunnet semifinalen med 3-1 over Australia vant India finalen over Pakistan med 1-0.

OL-medaljer 
 1952  Helsingfors -  Gull i landhockey  India
 1956  Melbourne -  Gull i landhockey  India
 1964  Tokyo -  Gull i landhockey  India
 1960  Roma -  Sølv i landhockey  India

Referanser

Eksterne lenker 
 

Indiske landhockeyspillere
Medaljevinnere under Sommer-OL 1952
Deltakere for India under Sommer-OL 1952
Landhockeyspillere under Sommer-OL 1952
Medaljevinnere under Sommer-OL 1956
Deltakere for India under Sommer-OL 1956
Landhockeyspillere under Sommer-OL 1956
Deltakere for India under Sommer-OL 1960
Landhockeyspillere under Sommer-OL 1960
Deltakere for India under Sommer-OL 1964
Landhockeyspillere under Sommer-OL 1964
Olympiske mestere for India
Personer fra Sarsarpur
Fødsler i 1928
Dødsfall i 2000
Olympiske sølvmedaljevinnere for India
Olympiske medaljevinnere i landhockey